Cirulla
A cirulla (anche dîta ciappachinze, it: acchiappaquindici) o l'è 'n zêugo de carte tradissionâ da Ligûria e do Basso Piemonte.
DescriçionModìfica
A l'è 'na variante ciû complessa da clascica "scobba", però a se distingue pe a vivaçitæ e o ritmo de partîe, pe l'inversâ do puntezzo e l'influensa do fattô fortûnn-a, c'a l'ammerma a differensa de livello tra zûguéi asperti e prinçipianti.
O se zêuga con 'n masso de 40 carte c'o comprende: asso, 2, 3, 4, 5, 6, 7, fante (ò sbîro), donna (ò cavallo), rè; e quæ piggian di valoî da l'ûn ao dëxe, inte l'ordine speçificòu. Tradissionalmenti se dêuvian carte do masso françeise (chêu, quaddri ò öi, sciô, picche), e ciû popolâri inta zona de diffûxon de 'sto zêugo.
O se pêu zûgâ in doî ò quattro. Comme inta "scobba", quande i zûguéi son quattro, se zêuga a cobbie: ciaschedûn di zûguéi o fa cobbia con quello c'o g'ha assettou promê, sajéiva a dî, o primmo co-o terso e o segondo co-o quârto. I zûguéi no se pêuan parlâ e manco fâse segnâli.
A partîa a finisce quande ûn zûgòu oppûre 'na cobbia rivan a 51 punti (pe çerte variante scin a-i 61, 71 ò 101 punti). Se tûtti doî foissan sorve i 51, guagna o ciû ærto.
quy_Latn lij_Latn srd_Latn lij_Latn lij_Latn lij_Latn lij_Latn